Diari Oficial de la Generalitat Valenciana


Sumari del DOGV 7958, del 16-01-2017 (2016/9948)

Notificació de la sentència dictada en el procediment de divorci contenciós número 989/2016.
--------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9948


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 989/2016. [2016/9948]  
Judici: família. Divorci contenciós número 000989/2016  
Part demandant: Joy Peter.  
Part demandada: West Brown.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime de forma parcial la demanda plantejada per Joy Peter, i en representació seua per la procuradora dels tribunals María Paz Contel Comenge, assistida de la lletrada Cristina Feliu Tatay, contra West Brown, declarat en rebel·lia processal, amb l'assistència del Ministeri Fiscal, i declare dissolt, per causa de divorci, el matrimoni contret pels esmentats cònjuges, amb tots els efectes legals inherents a aquesta declaració i amb l'establiment com a mesures definitives les següents:  
  
1. Atribuïsc l'exercici exclusiu de la pàtria potestat i assigne la guarda i custòdia dels dos fills menors a la mare.  
2. Establisc un règim de visites a favor del progenitor no custodi quan vinga a Espanya, de dissabtes alterns, des de les 17.00 hores fins a les 20.00 hores, al domicili de la mare.  
3. Pel que fa a la pensió d'aliments, fixe la quantitat de 150 euros mensuals per a cada fill, és a dir, 300 euros mensuals, quantitat que serà actualitzada d'acord amb l'índex de preus de consum.  
5. Ambdós progenitores contribuiran al 50 % al pagament de les despeses extraordinàries dels fills menors, les necessàries en tot cas i les convenients amb el consens previ per escrit d'ambdós progenitors. Si no és així, caldrà acudir a la via judicial.  
6. Pel que fa a la pensió compensatòria, sempre que la dissolució del matrimoni ocasione un desequilibri econòmic per a l'esposa, fixe la quantitat de 200 euros al mes pel termini de dos anys. Quantitat actualitzable d'acord amb l'índex de preus de consum.  
Tot això sense fer una condemna especial a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on figure inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal, i en el dia de la seua data.»  
  
Atés que es desconeix el domicili o la residència actuals de la part demandada, mitjançant la resolució de [...], de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació de sentència a West Brown.  
L'estenc jo, la secretària judicial, per a fer constar que aquest edicte s'ha fixat en el dia de hui al tauler d'anuncis. En done fe.  
  
  
València, 2 de desembre de 2016.- La lletrada de l'Administració de justícia: Vicenta María Casañ Arandiga.